Hüll

Hüll is en Dörp in de Gemeen Drochters in’n Landkreis Stood in Neddersassen. Bi Hüll flütt de Oost langs.

To Hüll höört de Delen Böver- un Nedderhüll, Gehren, Rönndiek, Draakenstieg, Hüller Sietwenn un Neestadt.

 Geografie 

Hüll liggt in Keden in dat Kedener Moor. Dat Water flütt över de Rönn af na de Oost. De Wischhobener Süderelv liggt üm un bi fiev Kilometer in’n Noordoosten, de Hauptstroom von de Elv is acht Kilometer weg.

De Naveröörd sünd Neelannermoor in’n Noorden, Wulfsbrokermoor un Doornbuschermoor in’n Noordoosten, Nindörpermoor un Theisbrüggermoor in’n Oosten, Aschhoorn, Aschhoornermoor un Drochtersermoor in’n Süüdoosten, Neeland un Grootweurn in’n Süden, Olendörp in’n Westen un Schüttdamm in’n Noordwesten.

 Historie 

Vör 1852 weer Hüll in dat Amt Himmelpoorten, is denn aver 1852 Deel von dat Amt Oosten worrn. 1885 is dat Deel von’n Kreis Neehuus worrn, 1932 denn aver tohoop mit Neeland un Grootweurn na’n Landkreis Stood wesselt.

Den 1. Juli 1972 is de ole Gemeen Hüll mit de Gemeen Drochters tohoopleggt worrn. En Wapen föhrt dat Dörp nich.

 Inwahnertall 

 Religion 

Hüll is evangeelsch-luthersch präägt un höört to dat Kaspel von de Petrus-Kark in Oosten.

För de Kathoolschen is de Hillig-Geist-Kark in Stood tostännig.

 Kultur 

In Hüll geev dat dat ABC Bildungs- und Tagungszentrum. Dat ABC is en Dreger vun de politische Bildung mit egen Tagungshuus in Hüll. In Hüll geev dat oog den KunstRaum Drochtersen. Aver de Dregervereen müss 2010 Insolvenz anmellen.Bankrott: KunstRaum Hüll schließt, Hamburger Abendblatt von’n 20. Januar 2010 In Nedderhüll hett de Heimatvereen 1992 den Heimathoff köfft. Dat is ene Buursteed mit 1,5 Hektar Land. Dat Huus is vun 1850 un en richtig oolt Neddersassenhuus mit Kruppschüün.

 Theater 

De Hüller Theoterspeelers sünd ene Theatergrupp in Hüll, se sorgt för en beten Hüllywood in’t Dörp.

 Verenen 

Hüll hett en Schüttenvereen, de 1902 grünnt worrn is.

 Weertschop un Infrastruktur 

De freewillige Füürwehr Hüll is an’n 10. September 1934 grünnt worrn. Vörher hett de Oort to de Füürwehrmannschop von dat Kaspel Oosten mit bihöört.

 Verkehr 

De nächste Bahnhoff is in Hemmoor an de Nedderelvbahn von Cuxhoben na Hamborg, wat so bi teihn Kilometer weg is.

 Scholen 

Hüll hett blots noch en Kinnergoorn för 25 Kinners in’t Dörp. De Kinner ut’n Oort gaht na de Grundschool Doornbusch op School.

 Footnoten 

 Weblenken 

 Websteed över Hüll (hoochdüütsch)
 Websteed över De Hüller Theoterspeeler (hoochdüütusch)

Kategorie:Oort
Kategorie:Landkreis Stood